Νεϊμάρ

Σάντος

Γεννήθηκε στο Σάο Πάολο. Ξεκίνησε την ποδοσφαιρική του καριέρα στα 11 του, από την Σάντος το 2003. Την επόμενη χρονιά (2004), το ταλέντο του εκτιμήθηκε από την Ρεάλ Μαδρίτης και πέρασε επιτυχημένα δοκιμαστικά τεστ από τον ισπανικό σύλλογο, για να μεταγραφεί εκεί, όμως η ομάδα του, τον πλήρωσε με 1 εκατ. Ρεάλ βραζιλίας (το νόμισμα της χώρας) και τον κράτησε στις ακαδημίες της. Το 2009, μετά από πέντε χρόνια στις ακαδημίες, προωθήθηκε σε ηλικία 17 ετών στην πρώτη ομάδα. Από τότε έχει εντυπωσιάσει με τις εμφανίσεις του, την τεχνική του κατάρτιση, τις ντρίμπλες του και την ταχύτητά του.

Σεζόν 2009

Ο Νεϊμάρ, παρά τα 17 χρόνια της ηλικίας του, στις 7 Μαρτίου το 2009 έκανε την πρώτη του εμφάνιση στα γήπεδα της Βραζιλίας με επαγγελματικό συμβόλαιο όπου αγωνίστηκε τα τελευταία 30 λεπτά απέναντι στην ομάδα της Οέστε. Την αμέσως επόμενη εβδομάδα πέτυχε το πρώτο του γκολ απέναντι στην ομάδα Μόγκι Μίριμ. Ένα μήνα αργότερα πέτυχε το καθοριστικό γκολ της νίκης με 2-1 ενάντια στην Παλμέιρας. Τελικά, τελείωσε την πρώτη του σεζόν με 48 εμφανίσεις και 12 γκολ.

Σεζόν 2010

Το 2010 ο Νεϊμάρ συνέχισε την καταπληκτική του πορεία και στις 15 Απριλίου σκόραρε 5 φορές σε έναν αγώνα απέναντι στην ομάδα της Γκουαρανί στο Βραζιλιάνικο κύπελλο. Στο κύπελλο εκείνη την σεζόν σκόραρε συνολικά 14 φορές σε 19 αγώνες και κατέκτησε με την ομάδα του το τρόπαιο νικώντας την Σάντρο Αντρέ στον τελικό και κερδίζοντας το βραβείο του πολυτιμότερου παίκτη της διοργάνωσης. Εκείνη την σεζόν η Σάντος απέρριψε αρχικά πρόταση 12 εκατ. για να παραχωρήσει τον Νεϊμάρ στην Γουεστ Χαμ και στην συνέχεια πρόταση 20 εκατ. της Τσέλσι. Έπειτα ο μάνατζέρ του, Βάγκνερ Ριμπέιρο αποκάλυψε ότι ο Νεϊμάρ θέλει να γίνει ο καλύτερος ποδοσφαιριστής του κόσμου και παίζοντας στο Πρωτάθλημα της Βραζιλίας η πιθανότητες για κάτι τέτοιο είναι μηδενικές. Ο Νεϊμάρ κλείνοντας το θέμα, σε μια συνέντευξή του στην Ντέιλι Τέλεγκραφ, είχε δηλώσει ότι ήταν χαρούμενος για το ενδιαφέρον της Τσέλσι και ότι όνειρο του είναι να αγωνιστεί στην Ευρώπη, ωστόσο όμως η επιλογή να μείνει και να συνεχίσει στην Σάντος ήταν σωστή. Παρά τις δυο πρώτες, άκρως επιτυχημένες σεζόν όπου ο Νεϊμάρ τελείωσε με την καταπληκτική στατιστική τερμάτων 42 γκολ σε 60 αγώνες, προβλήματα εμφανίστηκαν γύρο από το όνομα του που αφορούσαν αρχικά ένα θέατρο που έκανε ότι χτυπήθηκε από αντίπαλο ποδοσφαιριστή αντί να συνεχίσει την πορεία του με την μπάλα και την ανυπακοή που έδειξε στον προπονητή του όταν αυτός αρνήθηκε να χτυπήσει ο Νεϊμάρ το πέναλτι αλλά ένας άλλος συμπαίκτης της ομάδας του.

Σεζόν 2011

Το 2011 ο Νεϊμάρ συνέχισε την επιτυχημένη πορεία του, κατακτώντας με την ομάδα του το Κόπα Λιμπερταδόρες. Στον τελικό η ομάδα του κέρδισε με 2-1 την Πενιαρόλ, ομάδα της Ουρουγουάης όπου και άνοιξε το σκορ ο Νεϊμάρ και στο τέλος κέρδισε το βραβείο του πολυτιμότερου ποδοσφαιριστή του αγώνα. Συνολικά σκόραρε 6 φορές σε όλους τους αγώνες, με αποτέλεσμα να τερματίσει τρίτος στην κατάταξη τον σκόρερς εκείνη την περίοδο. Τελευταία φόρα που στέφθηκε τροπαιούχος του Κόπα Λιμπερταδόρες η Σάντος ήταν το 1963 όπου αγωνιζόταν και ο Πελέ. Τον Σεπτέμβριο του 2011 ο πρόεδρος της Σάντος, Λουίς Ριμπέιρο, κατηγόρησε την ομάδα της Ρεάλ Μαδρίτης στην ΦΙΦΑ, ότι προσπαθεί να προσελκύσει τον Νεϊμάρ να υπογράψει συμβόλαιο με την Ρεάλ, δίχως την άδεια της Σάντος να προχωρήσουν οι συζητήσεις. Στη συνέχεια και συγκεκριμένα στις 9 Νοεμβρίου το 2011, ο Νεϊμάρ και η Σάντος βρίσκουν την χρυσή τομή και υπογράφουν συμβόλαιο επέκτασης με αποδοχές 50% περισσότερο από ότι έπαιρνε πριν. Με το γεγονός αυτό έβαλε τέλος στα δημοσιεύματα που έγραφαν ότι θέλει να φύγει από της Σάντος αφού οι αποδοχές αντεπεξέρχονταν σε συμβόλαια ποδοσφαιριστών Ευρώπης. Κλείνοντας την σεζόν, στις 31 Δεκεμβρίου το 2011 ο Νεϊμάρ παίρνει ακόμα ένα βραβείο, το βραβείο του καλύτερου Νοτιοαμερικανού ποδοσφαιριστή της χρονιάς ακολουθώντας τα βήματα των Μαραντόνα, Πελέ, Ρομάριο και Ζίκο.

Σεζόν 2012

Στις 5 Φεβρουαρίου 2012, όταν ο Νεϊμάρ έγινε 20 χρόνων, σκόραρε το 100ο του γκολ ως επαγγελματίας ποδοσφαιριστής κατά της Παλμέιρας στο Καμπεονάτο Παουλίστα. Στις 25 Φεβρουαρίου 2012 Νεϊμάρ σκόραρε 2 γκολ, το ένα εκ των οποίων από τα 25 μέτρα και βοήθησε την ομάδα του και με 2 ασίστ για να κερδίσουν με 6-1 την Πόντε Πρέτα. Στις 7 Μαρτίου, σκόραρε χατ-τρικ απέναντι στην Ιντερνασιονάλ στους αγώνες ομίλων του Κόπα Λιμπερταδόρες. Επίσης, σε έναν αγώνα απέναντι στη Σάο Πάολο ο Νεϊμάρ σκόραρε χατ-τρικ στην νίκη με 3-1.
Στις 25 Αυγούστου 2012, η Σάντος ηττήθηκε με 2-1, ωστόσο όμως ο Νεϊμάρ πέτυχε το γκολ της τιμής. Στις 3 Νοεμβρίου 2012, στο Μπραζιλέιρο Καμπεονάτο απέναντι στην ομάδα της Κρουζέιρο, ο Νεϊμάρ πέτυχε χατ-τρικ και ο έδωσε μια ασίστ στον Φελίπε Άντερσον, για να να πετύχει η ομάδα της Σάντος νίκη με 4-0. Τελείωσε το 2012 το Καμπεονάτο Μπραζιλέιρο με 14 γκολ και ψηφίστηκε ως ο καλύτερος επιθετικός. Επίσης, πήρε και την Χρυσή Μπάλα και τερμάτισε δεύτερος, πίσω από τον Στοχ, στα βραβεία Πούσκας. Τέλος, κέρδισε το βραβείο, ποδοσφαιριστής της χρονιάς της Νότιας Αμερικής για το 2012, διατηρώντας το βραβείο του και την νίκη του μπροστά από τους ομοίους, όπως τον Ροναλντίνιο. Όλα αυτά είχαν ως αποτέλεσμα να φουντώσουν τα δημοσιεύματα για μεταγραφής του στην Μπαρτσελόνα, κάτι όμως που αμέσως διαψεύστηκε από τον ίδιο τον Νεϊμάρ.

Σεζόν 2013

Ο Νεϊμάρ ξεκίνησε το 2013 στο Καμπεονάτο Παουλίστα σκοράροντας δύο φορές στον πρώτο αγώνα, που έληξε 3-1 με νίκη επί της Σάο Μπερνάρντο, στις 19 Ιανουαρίου. Τέσσερις ημέρες αργότερα, στις 23 Ιανουαρίου 2013, ο Νεϊμάρ σκόραρε και πάλι κατά της Μποταφόγκο στη νίκη με 3-0. Στις 3 Φεβρουαρίου 2013, η Σάντος κέρδισε με 3-1 την Σάο Πάολο, με τον Νεϊμάρ να βάζει ένα γκολ και  να δίνει δύο ασίστ. Στις 18 Μαρτίου 2013, ο Νεϊμάρ είπε ότι έχει ένα όνειρο "Να αγωνιστεί στην Ευρώπη, για ένα μεγάλο σύλλογο όπως η Μπαρτσελόνα, η Ρεάλ Μαδρίτης ή η Τσέλσι. Αλλά συνέχισε λέγοντας "Δεν υπάρχει νόημα να κάνουμε εικασίες, για το μέλλον μου, θα φύγω από την Σάντος όταν θέλω εγώ να φύγω."

Σεζόν 2013-14

Ο Νεϊμάρ αποτέλεσε το μεγάλο μεταγραφικό απόκτημα της Μπαρτσελόνα για τη σεζόν 2013-14  προκειμένου να στελεχώσει την επίθεση της ομάδας στο πλευρό του Μέσι. Στις 21 Αυγούστου της ίδιας σεζόν πέτυχε το 1ο γκόλ με την ομάδα του απέναντι στην Ατλέτικο Μαδρίτης, στις 18 Σεπτεμβρίου έκανε το ντεμούτο του στο Τσάμπιονς Λίγκ και έδωσε την ασίστ στον Ζεράρ Πικέ για την νίκη της ομάδας του απέναντι στον Άγιαξ Άμστερνταμ με 4-0.Στις 11 Δεκεμβρίου πέτυχε το πρώτο του χατ-τρικ με την Μπαρτσελόνα στην νίκη της ομάδας του απέναντι στην Σέλτικ με 6-1 για το Τσάμπιονς Λίγκ.

Σεζόν 2014-15

Στις 27 Σεπτεμβρίου του 2014 πέτυχε χατ-τρικ στον αγώνα με την Γρανάδα ο οποίος έληξε 6-0 υπέρ της Μπαρτσελόνα και κατάφερε στους επόμενους τρεις αγώνες της ομάδας του να πετύχει τέρμα συμπεριλαμβανομένου το πρώτου στο ντέρμπι (ελ κλάσικο) με την αιώνια αντίπαλο Ρεάλ Μαδρίτης. Στις 27 Ιανουαρίου του 2015 πέτυχε δύο ακόμη και έδωσε ισάριθμες ασίστ στην νίκη επί της Έλτσε. Στις 28 Ιανουαρίου πέτυχε το 20ο προσωπικό του τέρμα για τη χρονιά στον προημιτελικό του κυπέλλου Ισπανίας (κόπα ντέλ Ρέι) με την Ατλέτικο Μαδρίτης, ο οποίος έληξε 3-2 υπέρ της Μπαρτσελόνα.

Εθνική Βραζιλίας

Το 2009, αγωνίστηκε για την Βραζιλιάνικη ομάδα κάτω των 17 ετών στο Παγκόσμιο Πρωτάθλημα αυτών των ηλικιών. Ο ποδοσφαιριστής προτάθηκε από θρύλους του βραζιλιάνικου ποδοσφαίρου, όπως ο Πελέ και ο Ρομάριο, στον προπονητή της εθνικής Βραζιλίας, για να συμπεριληφθεί στην ομάδα του Παγκοσμίου Ποδοσφαίρου του 2010, αλλά δεν επιλέχθηκε, κάτι που έγινε για πρώτη φορά στις 26 Ιουλίου του 2010. Έκανε όμως ντεμπούτο στις 10 Αυγούστου σε ηλικία 18 ετών, σκοράροντας μάλιστα, στην νίκη με 2-0 εναντίον των Η.Π.Α.. Έχει συμμετάσχει στο Κόπα Αμέρικα του 2011 και στους Ολυμπιακούς Αγώνες του Λονδίνου. Έως τις 10 Ιουλίου 2012 έχει με την Εθνική Βραζιλίας 18 εμφανίσεις και 9 γκολ.

Τρόπος παιχνιδιού

Ο Νεϊμάρ παίζει κυρίως ως εξτρέμ ή περιστασιακά ως μεσοεπιθετικός και έχει περιγραφεί ως ένα πραγματικό φαινόμενο. Συχνά αγωνιζόταν για την Σάντος και τη Βραζιλία στο 4-3-3 στην επίθεση και παρασυρόταν στα άκρα λόγω του ζωηρού ρυθμού του και τις δεξιότητες του να οργανώνει το παιχνίδι. 
Τα γνωρίσματα του Νεϊμάρ είναι η δημιουργικότητά του, οι έξυπνες πάσες, το φινίρισμα, η εξαιρετική ντρίμπλα και τεχνική ικανότητα και περιγράφεται ως ένας "ηλεκτρικός" και "εκρηκτικός" ποδοσφαιρικός χαρακτήρας. Ο ίδιος σχολίασε σχετικά με τα χαρακτηριστικά του, λέγοντας: "Πάντα προσπαθώ να τελειοποιήσω τα πάντα - ντρίμπλα, σουτ, κεφαλιές και έλεγχος της μπάλας. Ο Νεϊμάρ επίσης, είπε ότι φιλοδοξούσε να γίνει σαν τα είδωλά του, τον Κριστιάνο Ρονάλντο, τον Γουέιν Ρούνεϊ και τους μέσους της Μπαρτελόνα, Ινιέστα και Τσάβι. 
Τα μέσα μαζικής ενημέρωσης συχνά συγκρίνουν τον Νεϊμάρ με τον θρύλο της Βραζιλίας, Πελέ, παρουσιάζοντας τις παρόμοιες ιδιότητες τους και επίσης το ίδιο ξεκίνημα από την ίδια ομάδα που έκαναν. Ο Νεϊμάρ είχε δηλώσει ότι ο Πελέ είναι «πρότυπο» του, αλλά, "δεν μου αρέσει να με συγκρίνουν με τον Πελέ». Στις 11 Απριλίου 2012, ο Πελέ είπε ότι ο Νεϊμάρ είναι καλύτερος από τον Λιονέλ Μέσι. "Είναι αστέρι, όμως, για να είναι ο καλύτερος πάντα, θα πρέπει πρώτα να γίνει καλύτερος από τον Νεϊμάρ" είπε ο Πελέ και κλείνοντας ανέφερε "Αυτή τη στιγμή ο Μέσι είναι απλά πιο έμπειρος". Ο Ντιέγκο Μαραντόνα στο Ντουμπάι σχολίασε την προηγούμενη συνέντευξη του Πελέ, αποκαλώντας τον "ηλίθιο" για ό,τι ο Πελέ είχε αναφέρει. "Ίσως ο Νεϊμάρ είναι ο καλύτερος παίκτης στον κόσμο, αλλά μόνο αν πούμε ότι ο Μέσι είναι από άλλον πλανήτη", δήλωσε ο Μαραντόνα. Ωστόσο, ο Νεϊμάρ έχει επίσης δεχτεί επικρίσεις για το θέατρο που κάνει όταν πιεστεί σε κάποιες φάσεις. Για την οποία ο Πελέ έχει πει:. "Είναι ένας παίκτης με ένα σώμα και σωματότυπο που δεν μπορεί να πάρει πολλά βήματα όταν πιέζεται. Πολλές φορές θα πέσει γιατί δεν μπορεί να κάνει τίποτα άλλο, αλλά εσείς το παρακάνετε".

Προσωπική ζωή

Ο Νεϊμάρ έχει μια αδερφή τη Ραφαέλα Μπεκράν η οποία άλλαξε το επώνυμό της αφού είναι θαυμάστρια του Ντέιβιντ Μπέκαμ. Η Ραφαέλα τον στηρίζει και από μικρή έπαιζε ποδόσφαιρο με τον αδερφό της.Επίσης έχει έναν γιό τον Νταβίντ Λούκκα ντα Σίλβα Σάντος ο οποίος γεννήθηκε στις 24 Αυγούστου 2011.

Διακρίσεις

Το 2011 βραβεύτηκε με το βραβείο Πούσκας για το καλύτερο γκολ του 2011. Ψηφίστηκε το 2011 ως ο καλύτερος Νοτιοαμερικανός ποδοσφαιριστής με μεγάλη διαφορά ψήφου και θεωρείται ότι βαδίζει στα χνάρια του Πελέ. Από πολλούς θαυμαστές και μέσα ενημέρωσης συγκρίνεται με τον πέντε φορές κάτοχο της χρυσής μπάλας, Λιονέλ Μέσσι. Με την Σάντος έχει κατακτήσει το 2010 ένα Κύπελλο Βραζιλίας, τρία πρωταθλήματα (2010, 2011, 2012) και ένα Κόπα Λιμπερταδόρες.